אורלה בריידי

אורלה בריידי (באנגלית: Orla Brady; נולדה ב-28 במרץ 1961) היא שחקנית אירית. בשנת 2020 דורגה במקום ה-43 ברשימת שחקני הקולנוע המובילים של האייריש טיימס.

ביוגרפיה
בריידי נולדה בדבלין שבאירלנד. היא השנייה מבין ארבעה ילדים שנולדו לפטריק וקתרין בריידי. עד גיל 7 חיה בבריי שבמחוז ויקלו. היא התחנכה במנזר לורטו שבעיר ויקלו ובמנזר אורסולה שבדבלין.

בגיל 25 עברה לגור בפריז ולמדה בבית הספר למשחק "אקול פיליפ גולייה", וכן הבטיחה לעצמה מקום בבית הספר "École Internationale de Mimodrame de Paris" שייסד מרסל מרסו.

תחילת הקריירה של בריידי הייתה בסיור הופעות עם להקת התיאטרון "בלונאטיקס" במחזות "המלט" ו"פיניגנז וייק". אחרי כן חזרה לדבלין והופיעה בתיאטרון גייט בתפקיד אדל במחזה "בית ברנרדה אלבה" ובתפקיד נטשה במחזה "שלוש אחיות". היא עברה ללונדון וגילמה את קייט במחזה "פילדלפיה, הנה אני בא!" מאת בריאן פריל, שהועלה בתחילה בתיאטרון "קינגס הד" ואחר כך בתיאטרון בווסט אנד.

הופעתה המקצועית הראשונה באנגליה הייתה במחזה "Blinded by the Sun" מאת סטיבן פוליאקוף בתיאטרון המלכותי הלאומי. מאז פיתחה קריירה בתיאטרון האירי והבריטי גם יחד וכן בטלוויזיה ובקולנוע.

ריידי השתתפה בקופרודוקציה של RTÉ וה-BBC בשם "A Love Divided" בה שיחקה בתפקיד שילה קלוני, ועליו זכתה בשנת 1999 בפרס נימפת הזהב לשחקנית הטובה ביותר בפסטיבל הטלוויזיה של מונטה קרלו.
בסדרת הטלוויזיה "מאהבות" של ה-BBC משחקת בריידי בתפקיד שיבון דילון, עורכת דין הנאבקת לשמור על מערכת יחסים תקינה עם בעלה הארי, בעוד היא מנהלת רומן עם עמית לעבודה, דומיניק, שממנו היא נכנסת להריון ויולדת בת. בנוסף הופיעה בריידי בסדרה "Proof" של RTÉ ושיחקה בתפקיד משנה בסרט "32A".

ב-2001 עברה ללוס אנג'לס ומאז השתתפה בסדרת הטלוויזיה האמריקאית "חוקים שבלב" בה גילמה את נאוזי או'ניל. הסדרה רצה במשך 3 שנים ב-CBS. עוד כיכבה בסדרה "ניפ/טאק", דרמה אמריקאית על מנתחים פלסטיים, שבה שיחקה בתפקיד ד"ר ג'ורדן. בסרט "שארק" שיחקה בתפקיד קלייר סטארק, גרושתו של ג'יימס וודס. ב-2008 הופיעה בסרט "Firewall" ובפרק השני בסדרה "וולנדר" של ה-BBC. עוד הופיעה בריידי בפרק בסדרה הבריטית "הנוכלים" כמרדית' גייטס, אספנית אמנות, שנופלת קורבן למעשה רמייה של הנוכלים.

ב-2009 החלה בריידי לגלם את דמותה של אליזבת בישופ, אשתו של וולטר בישופ ואמו של פיטר בישופ, בסדרת המדע בדיוני "פרינג'". ב-2010 השתתפה בסדרת הדרמה "The Deep" לצדו של ג'יימס נסביט ושיחקה בתפקיד קתרין. עוד כיכבה בסדרת הטלוויזיה "מכת מחץ" בתפקיד קאתי דרטמות'.

ב-2012 הופיעה בריידי ב-"Eternal Law", סדרת הדרמה של ITV, בתפקיד גברת שרינגהאם, המלאך המתאהב בבן אדם. היא מככבת בסדרת הטלוויזיה "סינבאד" בתפקיד טארין. בסוף 2013 גילמה את הרוזנת ורה רוסאקוף בעיבוד הטלוויזיוני לפרק "The Labours of Hercules", האחרון בסדרת "פוארו" על פי ספריה של אגאתה כריסטי ובכיכובו של דייוויד סושה.

ב-25 בדצמבר 2013 כיכבה בריידי בספיישל חג המולד של סדרת המדע בדיוני הפופולרית של ה-BBC "דוקטור הו". בפרק שנקרא "זמנו של הדוקטור" שיחקה בתפקיד טאשה לם. ב-2014 השתתפה בתפקיד אן מרדית' בסדרת הטלוויזיה "Banished".

בשנת 2019 החלה לשחק בסדרה "אימה אמריקאית: 1984", המהווה העונה התשיעית בסדרת "אימה אמריקאית". 

בסוף שנות השמונים של המאה העשרים דגמנה בריידי לסדרה של צילומי סטודיו שפורסמו ב-"The Illustrator's Figure Reference Manual" בשנת 1987. האמן ג'ק וטריאנו  השתמש בדמותה של בריידי כמוקד הציור שלו "The Singing Butler" .

חיים אישיים
ב-2001 עברה בריידי לגור בלוס אנג'לס, שם הכירה את הצלם ניק ברנדט. השניים התחתנו בדצמבר 2002. היא מתגוררת בלוס אנג'לס ובלונדון.

פילמוגרפיה
 שנה שם שם באנגלית תפקיד הערות 1994 The Bill אמי בפרק "No Job for an Amateur" 1994 פשוט נהדרת Absolutely Fabulous האחות מרי בפרק "Hospital" 1994 אשת הכומר The Rector's Wife האחות ג'וזפין סדרת טלוויזיה 1995 דיינג'רפילד Dangerfield דיאנה פוסטר בפרק " Victim of Rape" 1995 חדר מיון Casualty ונדי בפרק "Outside Bulawayo" 1996 Pie in the Sky קיט קלי דה גוריס בפרק " Irish Stew" 1995–1996 Out of the Blue סמלת בילוש בקי בנט 1996 הכומר מדיבלי The Vicar of Dibley Aoife בפרק "The Christmas Lunch Incident" 1997 The Heart Surgeon מרסלה דאגן סרט טלוויזיה1997–1998 תיבת נוח Noah's Ark קלייר סומרס סדרת טלוויזיה 1998 אנקת גבהים Wuthering Heights קאתי 1999אהבה מפולגת A Love Divided שילה קלי קלוני 1999 Pure Wickedness ג'ני מידוז 1999 The Magical Legend of the Leprechauns קתלין פיצפטריק סרט טלוויזיה 2000 מהלך מנצח The Luzhin Defence הדודה אנה 2001–2002חוקים שבלב Family Law43 פרקים 2001 Silent Grace איילין 2003 Servants פלורה ריאן סדרת טלוויזיה 2003 The Debt אנג'לה ג'נסן סרט טלוויזיה 2004 הנוכלים Hustle מרדית' גייטס בפרק "Picture Perfect" ניפ/טאק Nip/Tuck ד"ר מוניקה ג'ורדן בפרק "Christian Troy" Lawless ליז בירד סרט טלוויזיה 2004–2005 הוכחה Proof מורין בולנד 2005 התגלות Revelations נורה ובר מיני סדרה אימפריה Empire אטיה World of Trouble ג'ואן דני סרט טלוויזיה 2006 Sixty Minute Man קייט הנדרסון סרט טלוויזיה ג'סי סטון: מוות בגן עדן Jesse Stone: Death in Paradise לילי סאמרס סרט טלוויזיה Last Night לוסי2007 How About You קייט האריס 32A ג'ין ברנאן Protect and Serve ד"ר לורנה הררה סרט טלוויזיה 2007–2008 שארק Shark קלייר סטארק 2008 וולנדר Wallander אלה לינדפלט בפרק "Firewall" 2008–2010 מאהבות Mistresses שיבון דילון 2010 מכת מחץ Strike Back קייטי דארת'מואד פרק אחד The Deep קתרין 2010–2012 Fringe אליזבת בישופ 2012 סינבאד Sinbad טארין סדרת טלוויזיה Eternal Law גברת שרינגהם 2013 פוארו Agatha Christie: Poirot הרוזנת רוזקוף בפרק "The Labours of Hercules" דוקטור הו Doctor Who טאשה לם בפרק "The Time of the Doctor" 2015 Into the Badlands לידיה סדרת טלוויזיה The Price of Desire איילין גריי Banished אן מרדית' תפקיד ראשי; 7 פרקים American Odyssey סופיה צלדארי סדרת טלוויזיה 2015–2019 אדמת הפקר Into the Badlands לידיה תפקיד ראשי; 27 פרקים 2017 נקמה זרה  The Foreigner מארי הנסי 2018 ארבעה ימים Collateral פיבי דייסון מיני-סדרה 2019 אימה אמריקאית: 1984 American Horror Story: 1984 ד"ר קארן הופל רוז בתפקיד ג'ולי Rose Plays Julie אלן סרט קולנוע  2020 מסע בין כוכבים: פיקארד Star Trek: Picard לאריס סדרת טלוויזיה 2021 Black Medicine ברנדט 2022 The Other Me מרינה 2023 Freud's Last Session ג'ני מור 2025 בוש: מורשת (אנ') Bosch: Legacy שיבון מרפי 6 פרקים 2026 המסע של ויז'ן VisionQuest F.R.I.D.A.Y. מיני-סדרה עתידית של דיסני+

[קישורים חיצוניים



הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:איריות שנולדו ב-1961
קטגוריה:אירים שנולדו ב-1961